Aukštieji Kapliai

Aukštieji Kapliai – kaimas Kėdainių rajono savivaldybėje, 6 km į vakarus nuo Šėtos, prie plento . Per gyvenvietę teka Obelis (Aukštųjų Kaplių tvenkinys) ir jos intakas Suleva, kuri skiria Aukštuosius nuo Žemųjų Kaplių. Kaplių seniūnaitijos centras. Yra žuvininkystės ūkis, įkurtas 1991 m.

Istorija 

Kapliai (Kapplius), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.

LTSR metais išaugo kaip technikumo gyvenvietė. Veikė profesinė mokykla, pradinė mokykla, paštas, biblioteka. Vėliau technikumas perorganizuotas į Kaplių žemės ūkio mokyklą, bet ši greitai likviduota.

Gyventojai

Žymūs žmonės 
 Adelė Dirsytė (1905–1955 m.), pasižymėjusi krikščionė, beatifikuojamoji (gimė čia buvusiame Pramislavos viensėdyje).

Šaltiniai 

Kėdainių rajono savivaldybės gyvenvietės